Type 4 Ka-Tsu
Type 4 Ka-Tsu je bio japanski amfibijski tenk iz perioda drugog svjetskog rata. Japansko iskustvo iz borbi na Solomonskim Ostrvima je otkrilo niz poteškoća prilikom iskrcavanja snaga na kopno što je potaknulo razvoj novog tenka. Type 4 Ka-Tsu je primarno bio razvijen da zaštiti posadu od pješadijskog oružja i zamišljen kao vozilo koje će se lansirati sa podmornica. Osnovno naoružanje tenka predstavljala su dva torpeda namijenjena za protivbrodsku borbu. Japanci su zamislili da koriste Type 4 Ka-Tsu tenkove u operaciji Yu-Go protiv američkih nosača aviona kod Majuro atola, međutim od plana se odustaje zbog poteškoća s amfibijskim karakteristikama tenka. Trebalo je oko 20 minuta da se tenk samo pokrene, a prilikom plovidbe tenk bi se napunio vodom.